குளோரியா இசுடீனெம்

குளோரியா மாரி இசுடீனெம்  (Gloria Marie Steinem, மார்ச் 25, 1934) அமெரிக்க  பெண்ணியவாதி, இதழாளர், மற்றும் சமூக,அரசியல் செயற்பாட்டாளர் ஆவார். 1960களின் பிற்பகுதி 1970களில் நிகழ்ந்த பெண்களின் விடுதலை இயக்கத்தின் தலைவராக தேசியளவில் அறியப்படுகிறார். முக்கியமான எழுத்தாளராகவும் 1960களின் பண்பாட்டிற்கெதிரான அரசியல்வாதியாகவும்  விளங்கும் இசுடீனெம் பல திட்டங்களையும் அமைப்புக்களையும்  நிறுவியுள்ளார். தமது சமூகப்பணிக்காக பல விருதுகளையும்  பெருமைகளையும் பெற்றுள்ளார்.  நியூயார்க் இதழில் பத்தி எழுத்தாளராக உள்ள இசுடீனெம் எம்எஸ். இதழின் இணைநிறுவனராக உள்ளார். கருக்கலைப்பு உரிமைகளுக்காக போராடி வந்த இசுடீனெம் 1969இல்  எழுதிய, "கருப்பின செல்வாக்கை அடுத்து மகளிர் விடுதலை", என்ற கட்டுரை மூலம் நாடெங்கும் பெண்ணியத் தலைவராக புகழ்பெற்றார்.

2005இல் ஜேன் ஃபோண்டா, இராபின் மார்கனுடன் இணைந்து மகளிர் ஊடக மையம் என்ற அமைப்பை நிறுவினார்; இதன் முதன்மை நோக்கம் பெண்களின் குரலை வலுப்படுத்தும் வண்ணம் வக்காலத்து, ஊடகம் மற்றும் தலைமைப் பண்பிற்கான  பயிற்சி வழங்குவதும் போதிய உள்ளுரையை உருவாக்குவதுமாகும்.  இந்த அமைப்பின் மேலாண் வாரியத்தில் தற்போது பணிபுரிகிறார்.  .

2013இல் கருக்கலைப்பு உரிமைகளுக்காக போராடியதைப் பாராட்டி பராக் ஒபாமா குடியரசுத் தலைவரின் விடுதலைக்கான பதக்கத்தை வழங்கியுள்ளார்.http://msmagazine.com/blog/2013/11/20/gloria-steinem-receives-top-national-honor/

மேற்சான்றுகள்

பகுப்பு:பெண்ணிய எழுத்தாளர்கள்
பகுப்பு:அமெரிக்கப் பெண் ஊடகவியலாளர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்